text: Огнище на Нюкасълска болест по птиците е открито в Синитево - Телекабел ТВ - www.telekabeltv.bg
  Начало НОВИНИ Новини Областта Огнище на Нюкасълска болест по птиците е открито в Синитево
  13.11.2017 0 712
  Огнище на Нюкасълска болест по птиците откриха в пазарджишкото село Синитево. Болестта е установена след като жителка на селото подава сигнал в кметството, че кокошките й умират. След като бил направен лабораторен анализ, резултатът за псевдочума се оказал положителен. Във връзка с това е обявено първично огнище на Нюкясълска болест, а всички около 50 птици са умъртвени.
  Още преди 2 седмици Надежда Томова подала сигнал в кметството на село Синитево, че домашните й кокошки започнали да умират една след друга. Кметът на селото Борислав Алексиев не си спомня досега да са имали подобен случай. Борис живее само на няколко метра от къщата, където е установена болестта. Въпреки че неговите птици не са заразени, той се страхува заразата да не се разпространи.
  След откриване на огнището на Нюкасълска болест е определена 3-километрова предпазна зона. В нея са включени селата Синитево, Мирянци и Огняново. В тези села, както и в селата от 10-километровата зона за наблюдение е забранена търговията и транспортирането на птици и продукти от тях, пазарите за пернати, както и провеждането на изложби.